Gewapende roof by Gauteng-winkelsentrumArgieffoto (johannesburg.info) Selfone ter waarde van R1.5 miljoen is Donderdag tydens ‘n gewapende roof uit die Vodacom-winkel by die Hyde Park-winkelsentrum in Johannesburg gesteel. “Vier gewapende mans het omstreeks 14:30 die winkel betree en die personeel met vuurwapens aangehou,” het lt. Kay Makhubela, woordvoerder van die polisie, gesê. “Die mans het die selfone gesteel en op pad uit het hulle lukraak begin skiet.” Volgens Makhubela is niemand tydens die skietery beseer nie. “Niemand is nog in verband met die voorval in hegtenis geneem nie,” het hy bygevoeg. Russel Meiring, woordvoerder van ER24, het bevestig ŉ vrou is vir skok behandel.